ইনভেস্টমেন্ট কর্পোরেশন অব বাংলাদেশ
ইনভেস্টমেন্ট কর্পোরেশন অব বাংলাদেশ (বাংলায় বাংলাদেশ বিনিয়োগ সংস্থা, সংক্ষেপে আইসিবি) হল গণপ্রজাতন্ত্রী বাংলাদেশ সরকারের সরকারি মালিকানাধীন বিনিয়োগ কোম্পানি, যা রাষ্ট্রপতির অধ্যাদেশ ১৯৭৬ (১৯৭৬ সালের ৪০ নং অধ্যাদেশ)-এর অধীনে ১ অক্টোবর ১৯৭৬ সালে প্রতিষ্ঠিত। এটি একাধারে একটি বিনিয়োগ ও মার্চেন্ট ব্যাংক। আইসিবি বাংলাদেশের শেয়ার মার্কেটে সবচেয়ে বড় বিনিয়োগকারী। দেশের কোম্পানি সমূহের মূলধনের ঘাটতি পুরনো আইসিবি সহায়তা প্রদান করে। আইসিবির ২৭% শতাংশ শেয়ার সরকারের এবং বাকি ৭৩ শতাংশ শেয়ার বিভিন্ন ব্যাংক ও বীমা কোম্পানির। এটি ঢাকা ও চট্টগ্রাম স্টক মার্কেটে তালিকাভুক্ত।